**«Қазақстандық салалық білім және ғылым қызметкерлерінің кәсіподағы» ҚБ XIV Съезінің**

**ҚАУЛЫСЫ**

09 қазан 2019 ж. Нұр-Сұлтан қаласы

**«Қазақстандық салалық білім және ғылым**

**қызметкерлерінің кәсіподағы» ҚБ Жарғысына**

**өзгертулер мен толықтырулар енгізу туралы**

 Съезд Кәсіподақ төрайымының орынбасары В.Ф.Беженаровтың «Кәсіподақ Съезімен 2014 жылғы 9 қазанда бекітілген Кәсіподақ Жарғысына өзгертулер мен толықтырулар енгізу туралы» ақпаратын тыңдап және талқылай отырып **ҚАУЛЫ ЕТТІ:**

 1. Кәсіподақ Жарғысына Салалық Кеңеспен енгізілген төмендегі өзгертулер мен толықтырулар бекітілсін:

 1.1. 1.2. тармағы төмендегі редакцияда берілсін: " Кәсіподақ Жарғысын өз бетіншеәзірлейді және бекітеді".

 1.2. 1.7. тармағынан: "...облыстар, республикалық мәндегі қала Алматы, астана – Астана қаласының аумағында құрылады және өз құрамында тиісті аумақта жасақталған бастауыш кәсіподақ ұйымдарын біріктіреді. Оларға...» сөздері алынсын.

 1.3. 1.13. тармағы төмендегі редакцияда берілсін: "Кәсіподақтың басшы органдарының мекен-жайы мен орналасқан жері: 010000, Нұр-Сұлтан қаласы, Байқоңыр ауданы, Абай даңғылы, № 38 үй».

 1.4. 4.13. тармағы төмендегі редакцияда берілсін: "Кәсіподақ мүшелігінен шығарылған тұлға кәсіподаққа арыз жазған кезден бастап жалпы негізде қайта қабылдана алады».

 1.5. 4.1.тармағы 6-абзацпен толықтырылсын: " – кәсіптік және техникалық, орта білімнен кейінгі, жоғары және жоғары оқу орнынан кейінгі кәсіптік білім беру ұйымдарында білім алушылар».

1.6. 6.1.тармағытөмендегі редакцияда берілсін: "Кәсіподақтың мүшелік ұйымдары болып, Қазақстан Республикасының заңнамасына және осы Жарғыға сәйкес құрылған облыстық, астана – Нұр-Сұлтан қаласындағы, республикалық мәндегі қалалар – Алматы, Шымкенткәсіподақ ұйымдары (әрі қарай – мүшелік ұйымдар) есептеледі».

1.7. 6.2. тармағытөмендегі редакцияда берілсін: "Кәсіподаққа жаңа мүшелік ұйымдарды қабылдау өкілетті органның шешімі мен жазбаша өтініші негізінде Кәсіподақтың Атқару комитетімен жүзеге асырылады. Мүшелік ұйымды Кәсіподаққа қабылдаудың міндетті шарты осы Жарғыны орындау болып табылады".

1.8. 6.3 тармағының 1 абзацы төмендегі редакцияда берілсін: "- мүшелік ұйымның жоғары басқарушы органының (конференцияның) Кәсіподақтан шығу туралы шешімі бойынша;».

 1.9. 6.8. тармағы төмендегі редакцияда берілсін: "Кәсіподақ мүшелік ұйым ретінде кәсіподақтардың республикалық бірлестіктеріне кіруге құқылы».

 1.10. 10 тармақ мәтіннен алынсын.

 1.11. 10.1. тармағы төмендегі редакцияда берілсін: " Кәсіподақтың аумақтық ұйымы осы Жарғымен белгіленген тәртіпте Кәсіподақтың мүшелік ұйымының сайланбалы алқалы кәсіподақ органының немесе Кәсіподақтың Атқару Комитетінің шешімі бойынша құрылады.Аумақтық кәсіподақ ұйымдары әкімшілік-аумақтық бірліктер шегінде: аудандар, облыстық мәндегі қалалар, облыстар, астана – Нұр-Сұлтан қаласында, республикалық мәндегі қалалар Алматы, Шымкентте құрылады".

 1.12. 11.6.8. тармағынан "... Кәсіподақ филиалдары мен өкілдіктерін ашу туралы..." сөз тіркесі алынсын.

 1.13. 11.7.16. тармағы : "филиалдар мен өкілдіктер ашу, олар туралы ережелер бекітутуралы" сөз тіркесімен толықтырылсын.

 1.14. 15.1. тармағының 2 абзацы төмендегідей мазмұнмен толықтырылсын: "Редакциялық сипаттағы өзгертулер мен толықтырулар Жарғыға Кәсіподақтың Салалық Кеңесімен енгізіледі".

 1.15. 13.3 тармақтың 2 абзацы төмендегідей редакцияда берілсін: Кәсіподақтың мүшелік ұйымдары ай сайын Кәсіподақтың Салалық Кеңесінің есепшотына мүшелік жарналардың жалпы көлемінен 5% аударып, оның 2% Кәсіподақтың Салалық Кеңесі Қазақстан Республикасының Кәсіподақтар федерациясына аударады.

 2. Кәсіподақтың заң қызметіне «Қазақстандық салалық білім және ғылым қызметкерлерінің кәсіподағы» ҚБ Жарғысына өзгертулер мен толықтыруларды тіркеуді қамтамасыз ету тапсырылсын.

**Съезге төрағалық етуші А.М.Мұқашева**